Caroline Harrison
Caroline Scott Harrison (1. oktobar 1832 – 25. oktobar 1892) bila je supruga američkog predsjednika Benjamina Harrisona, odnosno Prva dama SAD od 1889. do 1892. 

Rodila se kao kćer Johna Witherspoona Scotta, prezbiterijanskog svećenika i prosvjetnog radnika. Otac je inzistirao da sva djeca, bez obzira na spol, dobiju formalno obrazovanje, a Caroline se isticala sklonošću muzici. Mladog Benjamina, unuka bivšeg predsjednika Williama Harrisona, je upoznala kao očevog studenta na Farmer's Collegeu. 1852. su se zaručili, a 1853. vjenčali na ceremoniji koju je vodio njen otac. Imali su dvoje djece:

 Russell Benjamin Harrison (1854–1936), inženjer, pravnik i političar
 Mary "Mamie" Scott Harrison-McKee (1858–1930), supruga osnivača General Electrica

Caroline Harrison se za vrijeme građanskog rata, dok joj se muž borio kao sjevernjački oficir, istakla filantropskim aktivnostima i organizacijom brige za ranjenike. U Washington je prvi put došla 1881. kada joj je muž imenovan za senatora Indiane.

Nakon što joj je muž 1888. godine izabran za predsjednika, Caroline Harrison je postala jedna od najaktivnijih Prvih dama u historiji. To se prije svega odnosilo na, na kraju neuspješno, nastojanje da proširi Bijelu kuću, koju je držala premalom za svoju brojnu porodicu, uključujući vlastitog ova, kćer Mary, njenog oca i djecu. Pod vodstvom Caroline Harrison je 1891. u Bijelu kuću prvi uvedena električna struja. Harrison je također svoj status Prve dame iskoristila kako bi 1890. osnovala organizaciju Kćeri američke revolucije.

Krajem 1891. joj se zdravstveno stanje pogoršalo, te joj je dijagnosticirana tada neizlječiva tuberkuloza. Caroline Harrison se nakon boravka u planinama Adirondacka vratila u Washington gdje je preminula nedugo pred izbore na kojima joj je muž poražen od Grovera Clevelanda. Do povratka Clevelanda i njegove supruge Frances, dužnost Prve dame je obavljala njena kćer Mary.

Vanjske veze

"First Lady Biographies: Caroline Harrison" , First Ladies Library website

Caroline Harrison at C-SPAN's First Ladies: Influence & Image

Prve dame SAD